Abuztuak 25

Navarra Suma talde parlamentarioari atxikitako foru parlamentari Cristina Ibarrola Guillén andreak idatziz erantzuteko galdera aurkeztu du (10-20/PES-00141), honako hau jakin nahi baitu: “Nafarroako Gobernuak zer prebentzio eta sentsibilizazio neurri ezarri ditu eta ezarriko ditu Osasun Publikoaren eta Lan Osasunaren Institutuaren bitartez nerabeei eta gazteei berariaz zuzenduak, COVID-19aren transmisioa eta kutsatze berriak murrizteko?”. Hauxe da Osasuneko kontseilariak horri buruz ematen dion informazioa:

Nafarroako Osasun Publikoaren eta Lan Osasunaren Institutuak (NOPLOI), beste erakunde publiko batzuek bezala, Osasunaren Mundu Erakundearen (OME) eta Osasun Ministerioaren orientabideei jarraituz, herritarren artean COVID-19a gutxiago kutsatzeko prebentzio-neurriak ezarri ditu. Gomendioak pandemiaren fase bakoitzera egokituz joan dira, eta **hainbat pertsonaren arteko harremanak** gertatzen direnean une oro eta leku guztietan hartu behar diren neurriei buruzko informazioa eta sentsibilizazioa emateko dira. Gogora dezagun neurri horiek zein diren: **distantzia fisikoa mantentzea, maskarak erabiltzea eta eskuak garbitzea.** Neurri horiek **populazio-talde espezifikoen** eta biltzeko eta harremanetan jartzeko **espazio publiko eta pribatuen** arabera egokitu dira, kutsatzeko arrisku handiagoa egon baitaiteke.

1. **Distantzia fisikoari, maskarak erabiltzeari eta eskuak garbitzeari buruzko gomendioen ildotik, honako hauek dira NOPLOIk herritar guztiei zuzendutako ekintzak:**
	1. Informazio-kartelak diseinatu eta banatzea: **Triptikoak, kartelak eta infografiak COVIDaren gaineko argibide orokorrei buruz, deseskalatze-faseari buruz eta normaltasun berriaren faseari buruz.**
	2. [Metro eta erdi, zure konpromisoaren neurria ez da aldatzen](https://www.navarra.es/home_eu/Temas/Portal%2Bde%2Bla%2BSalud/Ciudadania/Actualidad/Campanas/metro%2By%2Bmedio/) herritar guztiei zuzendutako **kontzientziazio-kanpaina**ren diseinuan parte hartzea. Kanpainan, mezuak bidaltzen zaizkie biztanle-talde espezifikoei eta, horien artean, gazteei.
	3. **Gizarte-entitate**ei laguntza eta aholkularitza ematea, herritarrei zuzendutako aisialdiko proiektuak egokitzeko. Osasuna sustatzeko dirulaguntzen lerroetara aurkeztu behar dute horretarako.
	4. **Udalekin eta toki-erakundeekin bilerak egitea** prebentzio-neurriak betetzen direla zaintzeko. Ekintza horrek barne hartzen ditu egoera epidemiologikoari buruzko informazio-neurriak, udal-araudia egokitzeko aholkularitza eta kasuak adin-taldeetan, familia-espazioetan, lan-eremuetan eta aisialdian banatzeari dagokionez kutsatzea murrizten laguntzen duen beste edozein neurri hartzeko aholkularitza.
2. **Bilera- eta harreman-gune ireki eta/edo itxien ildoan**
	1. Nerabeak eta gazteak etxabeetan elkartzea murrizten duen **araudia zabaltzen laguntzea**, gizarte-entitateen bidez, drogamenpekotasunak prebenitzeko udal programak...
	2. **Prentsa oharrak**
* Maiatzaren 1ean, ariketa fisikoa egiteko baimenari buruzko [prentsa-oharra](https://www.navarra.es/eu/noticias/2020/05/01/salud-recomienda-recuperar-gradualmente-la-actividad-fisica-respetando-las-medidas-de-prevencion-al-autorizarse-desde-manana-paseos-y-la-practica-de-deportes).
* Maiatzaren 15ean, bilera seguruei buruzko [prentsa-oharra](https://www.navarra.es/eu/albisteak/2020/05/15/osasun-departamentuak-gogorarazi-du-oso-garrantzitsua-dela-bilera-osasungarriak-eta-seguruak-egitea-covid-19-kutsatzeak-saihesteko).
* Ekainaren 7an, 3. faseari buruzko [prentsa-oharra](https://www.navarra.es/eu/noticias/2020/06/07/navarra-incluye-limitaciones-en-discotecas-y-festejos-taurinos-dentro-de-sus-restricciones-para-la-fase-3-de-manana-lunes), diskoteketarako mugak barne.
1. **Berariazko biztanle-taldeekin bat. Nerabeak eta gazteak**

Ohartaraziko dugu gazteak ez direla, berez, kutsatze-fokuak, eta, segurtasun-neurriak betez gero, taberna edo jatetxeak ere ez. Kutsatzeko arriskua dago pertsona-talde bat sortzen den eta segurtasun-neurriak lasaitzen diren harreman sozial guztietan, espazio seguru batean gaudela sinetsita (familiakoa, lagunetakoa, lanekoa). Nerabeei eta gazteei zuzendutako ekintzek printzipio horri jarraitzen diote.

* 1. **Nafarroako Gazteriaren Institutuarekin** koordinatzea aisialdiko jardueren arloan.
	2. **Gizarte-entitateei** laguntza eta aholkularitza ematea, aurkezten dituzten nerabe eta gazteentzako aisialdiko eta denbora libreko proiektuak Osasuna sustatzeko dirulaguntzen lerroetara eta Drogak eta Adikzioak Prebenitzeko Planera egokitzeko.
	3. COVID-19aren arloko koordinazioa eta **Gazteriaren Kontseilua**ri aholkua ematea.
	4. Gazteei zuzendutako **prentsa-oharrak**, harreman seguruak izateko eta arriskuak gutxitzeko gomendioekin.
* Apirilaren 24an, adingabeekin pasealdiak egiteko gakoei buruzko [prentsa-oharra](https://www.navarra.es/eu/noticias/2020/04/24/mas-de-100.000-menores-podran-salir-a-la-calle-en-navarra-a-partir-de-este-domingo).
* Maiatzaren 30ean, Tabakorik gabeko buruzko Munduko Egunari buruzko [prentsa-oharra](https://www.navarra.es/eu/albisteak/2020/05/29/osasun-departamentuak-deseskalatzean-erretzeari-uztera-animatu-du-biriketako-minbiziaren-heriotzen-80-eragiten-baitu). Gazteentzako atal berezi bat sartu zuen.
	1. **Prebentzio- eta sentsibilizazio-arloko gizarte-sare**en argitalpenak.
* Apirilaren 24an, adingabeekiko pasealdiei buruzko mezuak sare sozialetan Hurrengo egunetan mezu gehiago izan ziren.
* Apirilaren 25ean, konfinamenduan haurrak zaintzeari buruzko gomendioak jasotzen dituen mezua.
* Maiatzaren 1ean, ariketa fisikoa berreskuratzeari buruzko mezuak. Hurrengo egunetan mezu gehiago izan ziren.
* Maiatzaren 15ean, bilera seguruei buruzko mezua.
* Maiatzaren 29an, Tabakorik Gabeko Munduko Egunari buruzko mezuak.
* Ekainaren 7an, 3. faseko berrikuntzei buruzko mezuak, diskoteken mugak barne.
* Ekainak 26an, Drogen Aurkako Munduko Egunaren aldeko mezuak.
* Uztailaren 23an, kontzientziazio mezuak Mendillorriko agerraldiaren harira.
* Uztailaren 31n, haurren eta nerabeen parte-hartzea sustatzeko eta haien proposamenak entzuteko mezuak, Diziplinarteko Lan Mahaian haur eta nerabeekin lotutako profesional eta erakundeekin adostutako bideoen bidez.
* Abuztuaren 12a, Gazteen Nazioarteko Egunaren harira emandako mezuak.
	1. Bilera **Mendillorri**ko osasun-etxearekin, oinarrizko gizarte-zerbitzuarekin eta nerabeekin eta gazteekin lan egiten duten gizarte-erakundeekin, egoera epidemiologikoaren berri emateko, ekintzak koordinatzeko eta baheketa ezartzeko.
	2. **Ijito etniako entitate**ekin koordinatzea, kutsatze-kasuetako prebentzio- eta jarduera-ekintzetan.
	3. **Haur eta Nerabe**ekin lotutako profesional eta entitateekin osatutako **Diziplina Arteko Lan Mahaian** parte hartzea, Nafarroan COVID-19aren krisiari aurre egiteko.

Mahaiko parte-hartzaileak:Hezkuntza Departamentua. Bizikidetza Zerbitzua – Gizarteratze Zerbitzua.  Nafarroako Gobernuko Eskubide Sozialetako Departamentua, Osasun Departamentua eta Gazteriaren Institutua, Iruñeko Udala eta Unicef Nafarroa. Navarra Nuevo Futuro Elkartea, Nafarroako Udal eta Kontzejuen Federazioa, lanbide elkargoetako ordezkariak eta Nafarroan haur eta nerabeekin lan egiten duten beste entitate batzuetako ordezkariak.

Hainbat ikuspegi integratuz, konfinamenduaren amaiera eta horrek haurtzaroan eta nerabezaroan duen eragina kudeatzeko proposamenak egin dira. Hainbat laguntza-dokumentu egin dira:

* [Haurrak eta Nerabeak COVID-19aren krisialdian laguntzeko gomendioak eta proposamenak.](https://laboeduca.org/wp-content/uploads/2020/04/Propuestas-y-recomendaciones-transicion-covid-Navarra-abril-2020.pdf)
* [COVID-19aren krisitik ateratzen haurrekin eta nerabeekin.](https://laboeduca.org/wp-content/uploads/2020/05/Saliendo-de-la-crisis-COVID19-con-la-Infancia-y-Adolescencia-Doc2.pdf)
* [Hezkuntza-aisiako jardueretarako higiene- eta prebentzio-neurriak. Haurrak eta COVID-19a.](https://laboeduca.org/wp-content/uploads/2020/06/DEF-GUIA-PROTOCOLOS-covid19-e-infancia-adolescencia-Navarra.pdf)
* [Haurren eta nerabeen zaintza eta familia bateragarri egitea sustatzeko gomendioak.](https://laboeduca.org/wp-content/uploads/2020/06/DEF-RECOMENDACIONES-CONCILIACI%C3%93N-covid19-e-infancia-y-adolescencia-NAVARRA.pdf)

Nafarroako Udal eta Kontzejuen Federazioak antolatutako **Webinar** batean parte hartu dugu **hizlari** gisa. Bertan, 75 udal-ordezkari konektatu ziren, 2020ko udan haur eta nerabeekin jarduerak antolatzeko proposamenak eta laguntza-neurriak partekatzeko.

**Bi dibulgazio-bideo** egin dira, pandemia-aldi honetan haurrek eta nerabeek dituzten premien inguruan gizarteak hartu beharreko prebentzio- eta sentsibilizazio-neurriak babesteko.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko abuztuaren 17an

Osasuneko kontseilaria: Santos Induráin Orduna